Ettepanek: NÕUKOGU OTSUS ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu sõlmimise kohta /* COM/2014/0149 final - 2014/0086 (NLE) */





SELETUSKIRI 1. ETTEPANEKU TAUST Lisatud ettepanek on õigusakt, millega antakse luba sõlmida ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vaheline assotsieerimisleping (edaspidi „leping”). Komisjon teeb eraldi otsuse assotsieerimislepingu sõlmimiseks Euroopa Aatomienergiaühenduse nimel. Euroopa Liidu (EL) ja Gruusia praegused suhted rajanevad 1999. aastal jõustunud partnerlus- ja koostöölepingul. 10. mail 2010 volitas nõukogu komisjoni alustama läbirääkimisi uue igakülgse ja põhjaliku lepingu, sealhulgas selle põhjalikku ja laiaulatuslikku vabakaubanduspiirkonda käsitleva osa üle. Läbirääkimised ELi ja Gruusia vahelise igakülgse ja põhjaliku lepingu üle algasid 2010. aasta juulis. Läbirääkimised lepingu põhjalikku ja laiaulatuslikku vabakaubanduspiirkonda käsitleva osa üle algasid 2012. aasta veebruaris. 29. novembril 2013 parafeerisid Euroopa Liit ja Gruusia lepingu teksti. Assotsieerimislepingu eesmärk on kiirendada Gruusia ja ELi poliitiliste ja majandussuhete arengut ning integreerida Gruusia majandus teatavates sektorites järk-järgult ELi siseturuga, luues põhjaliku ja laiaulatusliku vabakaubanduspiirkonna. Vastavalt assotsieerimislepingu artiklile 429 on ette nähtud, et lepingu teatavaid osi kohaldatakse ajutiselt. Ajutine kohaldamine nähakse ette selleks, et hoida vastastikused majanduslikud huvid ja ühised väärtused tasakaalus, pidades silmas ELi ja Gruusia soovi alustada lepingu teatavate osade täitmist ja rakendamist veel enne lepingu sõlmimist, et kiirendada reforme valdkondlike probleemide lahendamiseks. 2. LÄBIRÄÄKIMISTE TULEMUSED Nõukogu on läbirääkimiste kõigist etappidest korrapäraselt teavitatud ja temaga on nõu peetud asjaomastes töörühmades, eelkõige Ida-Euroopa ja Kesk-Aasia töörühmas ning kaubanduspoliitika komitees. Komisjon leiab, et nõukogu läbirääkimisjuhistes seatud eesmärgid on saavutatud ja assotsieerimislepingu projekt on liidule vastuvõetav. Assotsieerimislepingu lõpliku sisu võib kokku võtta järgmiselt. Lepinguga luuakse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vaheline assotsiatsioon. Tegemist on uue etapiga ELi ja Gruusia lepinguliste suhete arendamisel, kus eesmärgiks on edendada poliitilist assotsieerimist ja majanduslikku integratsiooni ning luua eeldused suhete edasiseks arenguks. Assotsieerimise üldeesmärk on eelkõige lähendada lepinguosalisi järk-järgult üksteisele ühiste väärtuste alusel, tugevdada tõhustatud poliitilise dialoogi pidamise raamistikku, säilitada, edendada ja tugevdada rahu ja stabiilsust nii piirkondlikus kui ka rahvusvahelises ulatuses, edendada koostööd ja konfliktide rahumeelset lahendamist ning luua tingimused majandus- ja kaubandussuhete tõhustamiseks, et saavutada teatavates valdkondades Gruusia järkjärguline majanduslik integreerumine ELi siseturuga, arendada koostööd õiguse, vabaduse ja turvalisuse valdkonnas õigusriigi põhimõtete järgimise ning inimõiguste ja põhivabaduste austamise edendamiseks ning luua tingimused koostöö süvendamiseks muudes vastastikust huvi pakkuvates valdkondades. Assotsieerimislepinguga nähakse ette laiaulatuslik valdkondlik koostöö 28 valdkonnas eesmärgiga toetada peamisi reforme, majanduse elavdamist ja majanduskasvu ning edendada head valitsemistava ja valdkondlikku koostööd. Nende valdkondade hulka kuuluvad: energeetika, transport, keskkonna kaitsmine ja keskkonnakaitse edendamine, tööstuslik ning väikeste ja keskmise suurusega ettevõtjate koostöö, põllumajandus ja maaelu areng, sotsiaalpoliitika, õigus, kodanikuühiskonna organisatsioonide koostöö, tarbijakaitse, avaliku halduse reform, haridus, koolitus, noored ning kultuurikoostöö. Kõigis neis valdkondades alustatakse süvendatud koostööd, tuginedes olemasolevatele kahe- ja mitmepoolsetele raamistikele. Koostöö eesmärk on muuta dialoog ning teabe ja hea tava vahetus korrapärasemaks. Valdkondliku koostöö peatükkide olulisim osa on õigusaktide järkjärgulise ELi õigusaktidega ühtlustamise terviklik kava, mis on esitatud lepingu lisades. Koostöö keskmes ning ühtlasi Gruusia siseriikliku reformi ja ajakohastamise aluseks on konkreetsed ajakavad, millest lähtudes tuleb Gruusial ühtlustada oma õigusaktid ELi õigustiku teatavate osadega ja need rakendada. Lepingus on käsitletud ka institutsioonilise koostöö ajakohastatud raamistikku ja dialoogifoorumeid. Teatav otsustamisõigus on antud assotsieerimisnõukogule, kes võib selle delegeerida assotsieerimiskomiteele. Komitee võib omakorda kokku tulla erikoosseisus, et arutada kaubandusküsimusi. Ette on nähtud ka kodanikuühiskonna foorumi ja parlamentaarse koostöö foorumi loomine. Lisaks sisaldab leping sätteid järelevalve, kohustuste täitmise tagamise ja vaidluste (sealhulgas kaubandusvaidluste) lahendamise kohta. Lepingu vabakaubanduspiirkonna loomist käsitlevas osas ettenähtud majanduslik integreerimine aitab tugevalt stimuleerida Gruusia majanduskasvu. Integreerimine seisneb Gruusia õigusaktide, normide ja standardite ühtlustamises ELi õigusaktide, normide ja standarditega. Lepingu vabakaubanduspiirkonna loomist käsitlev osa on assotsieerimislepingu olulisim osa, mis aitab parandada ettevõtlusvõimalusi nii ELis kui ka Gruusias ning soodustab Gruusia majanduse ajakohastamist ja selle järkjärgulist integreerimist ELi majandusega. Assotsieerimisprotsessi tulemusel peaksid paranema tootestandardid ja kodanikele osutatavad teenused, eelkõige aga Gruusia suutlikkus konkureerida rahvusvahelistel turgudel. 3. ETTEPANEKU ÕIGUSLIK KÜLG Liidu poolt on käesoleva lepingu sõlmimise õiguslikuks aluseks ELi toimimise lepingu artikkel 217 koostoimes artikli 218 lõike 6 punktiga a ja artikli 218 lõike 8 teise lõiguga ning artikli 218 lõige 7. Lisatud ettepanek on õigusakt assotsieerimislepingu sõlmimiseks liidu nimel. Euroopa Aatomienergiaühenduse puhul kasutatakse eraldi õigusakti. Läbirääkimiste selliste tulemuste valguses teeb Euroopa Komisjon nõukogule ettepaneku sõlmida leping Euroopa Liidu nimel, kui on saadud Euroopa Parlamendi nõusolek. Euroopa Komisjon esitab oma ettepaneku liidu, Euroopa Aatomienergiaühenduse ja nende liikmesriikide ning Gruusia vahelise lepingu vormis seetõttu, et lepingu koostamist alustati enne Lissaboni lepingu jõustumist kehtinud asutamislepingu alusel. 2014/0086 (NLE) Ettepanek: NÕUKOGU OTSUS ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu sõlmimise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõike 6 punktiga a ja lõike 8 teise lõiguga ning artikli 218 lõiget 7, võttes arvesse Euroopa Komisjoni ettepanekut[1], võttes arvesse Euroopa Parlamendi ettepanekut[2] ning arvestades järgmist: (1) 10. mail 2010 volitas nõukogu komisjoni alustama Gruusiaga läbirääkimisi uue Euroopa Liidu ja Gruusia vahelise lepingu sõlmimiseks, et asendada partnerlus- ja koostööleping[3]. (2) Läbirääkimised viidi edukalt lõpule ning Euroopa Liidu, Euroopa Aatomienergiaühenduse ja nende liikmesriikide ning Gruusia vaheline assotsieerimisleping (edaspidi „leping”) parafeeriti 29. novembril 2013. (3) Kooskõlas nõukogu [kuupäeva] otsusega [otsuse number][4] kirjutati lepingule alla [koht] [kuupäev], et leping hiljem sõlmida. (4) Vastavalt Euroopa Liidu toimimise lepingu artikli 218 lõikele 7 on asjakohane, et nõukogu volitab komisjoni kiitma heaks muudatusi, mille võtab vastu geograafiliste tähiste allkomitee vastavalt lepingu artiklile 179. (5) On asjakohane kehtestada lepingu alusel kaitstavate geograafiliste tähiste kaitsmise kord. (6) Lepingut ei tõlgendata viisil, mis võimaldaks sellest tulenevatele õigustele ja kohustustele otseselt tugineda liidu või liikmesriikide kohtutes. Leping tuleks liidu nimel heaks kiita, ON VASTU VÕTNUD KÄESOLEVA OTSUSE: Artikkel 1 Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vaheline assotsieerimisleping koos lisade ja protokollidega (edaspidi „leping”) kiidetakse liidu nimel heaks[5]. Artikkel 2 Nõukogu eesistuja esitab liidu nimel lepingu artikli 429 lõikes 1 osutatud teate, millega väljendab liidu nõusolekut end lepinguga siduda[6]. Artikkel 3 Lepingu artikli 179 kohaldamisel kiidab komisjon Euroopa Liidu nimel heaks geograafiliste tähiste allkomitee otsustega lepingusse tehtavad muudatused. Kui huvitatud isikud ei jõua kokkuleppele teatava geograafilise tähise kohta esitatud vastuväidete tõttu, võtab komisjon vastu seisukoha Euroopa Parlamendi ja nõukogu 21. novembri 2012. aasta määruse (EL) nr 1151/2012 (põllumajandustoodete ja toidu kvaliteedikavade kohta)[7] artikli 57 lõikes 2 kehtestatud korras. Artikkel 4 1. Lepingu IV jaotise 9. peatüki 3. alljao „Geograafilised tähised” kohaselt kaitstud nime võib kasutada iga ettevõtja, kes turustab vastavate tootekirjeldustega kooskõlas olevaid põllumajandustooteid, toitu, veine, aromatiseeritud veine või kangeid alkohoolseid jooke. 2. Lepingu artikli 175 kohaselt tagavad liikmesriigid ja Euroopa Liidu institutsioonid lepingu artiklitega 170–174 ettenähtud kaitse, sealhulgas huvitatud isiku taotluse korral. Artikkel 5 Lepingut ei tõlgendata viisil, mis võimaldaks sellest tulenevatele õigustele ja kohustustele otseselt tugineda liidu või liikmesriikide kohtutes. Artikkel 6 Käesolev otsus jõustub järgmisel päeval pärast selle vastuvõtmist. Brüssel, Nõukogu nimel eesistuja [1] ELT L , , lk . [2] ELT L , , lk . [3] ELT L 205, 4.8.1999, lk 1–52. [4] ELT L , , lk . [5] Lepingu tekst on lisatud nõukogu otsusele ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelisele assotsieerimislepingule allakirjutamise ja lepingu ajutise kohaldamise kohta (ELT ..., lk .) [6] Nõukogu peasekretariaat avaldab lepingu jõustumise kuupäeva Euroopa Liidu Teatajas. [7] ELT L 343, 14.12.2012, lk 1. XVI LISA RIIGIHANKED ________________ XVI-A lisa PIIRMÄÄRAD 1. Käesoleva lepingu artikli 142 lõikes 3 nimetatud väärtuslävi mõlema lepinguosalise jaoks on: a) 130 000 eurot asjade ja teenuste riigihankelepingute puhul, mis on sõlmitud keskvalitsusasutuste poolt, välja arvatud Euroopa parlamendi ja nõukogu 31. märtsi 2004. aasta direktiivi 2004/18/EÜ (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) artikli 7 punkti b kolmandas taandes määratletud teenuste riigihankelepingud; b) 200 000 eurot asjade ja teenuste riigihankelepingute puhul, mis ei ole hõlmatud punktiga a; c) 5 000 000 eurot ehitustööde riigihankelepingute ja riiklike ehitustööde kontsessioonide puhul; d) 5 000 000 eurot ehitustööde riigihankelepingute puhul kommunaalteenuste sektoris; e) 400 000 eurot asjade ja teenuste hankelepingute puhul kommunaalteenuste sektoris. 2. Lõikes 1 osutatud piirmäärasid kohandatakse nii, et need kajastaksid piirmäärasid, mida kohaldatakse käesoleva lepingu jõustumise ajal vastavalt komisjoni 13. detsembri 2013. aasta määrusele (EL) nr 1336/2013, millega muudetakse Euroopa Parlamendi ja nõukogu direktiive 2004/17/EÜ, 2004/18/EÜ ja 2009/81/EÜ seoses lepingu sõlmimise menetluste suhtes kohaldatavate piirmääradega. ________________ XVI-B lisa INSTITUTSIOONILISE REFORMI, ÜHTLUSTAMISE JA TURULEPÄÄSU ESIALGNE AJAKAVA Etapp || || Esialgne ajakava || ELi toodete pääs Gruusia turule || Gruusia toodete pääs ELi turule || 1. || Käesoleva lepingu artikli 143 lõike 2 ja artikli 144 rakendamine Käesoleva lepingu artiklis 145 sätestatud reformistrateegia kokkulepe || Kolm aastat pärast käesoleva lepingu jõustumist || Tarned keskvalitsusasutustele || Tarned keskvalitsusasutustele || 2. || Euroopa Parlamendi ja nõukogu direktiivi 2004/18/EÜ ja nõukogu direktiivi 89/665/EMÜ põhielementide ühtlustamine ja rakendamine || Viis aastat pärast käesoleva lepingu jõustumist || Tarned riigile, piirkondlikule ja kohalikule omavalitsusele ning avalik-õiguslikele isikutele || Tarned riigile, piirkondlikule ja kohalikule omavalitsusele ning avalik-õiguslikele isikutele || Käesoleva lepingu XVI-C ja XVI-D lisa 3. || Euroopa Parlamendi ja nõukogu direktiivi 2004/17/EÜ ja nõukogu direktiivi 92/13/EMÜ põhielementide ühtlustamine ja rakendamine || Kuus aastat pärast käesoleva lepingu jõustumist || Tarned kõigile kommunaalteenuste sektori hankijatele || Tarned kõigile hankijatele || Käesoleva lepingu XVI-E ja XVI-F lisa 4. || Direktiivi 2004/18/EÜ muude elementide ühtlustamine ja rakendamine || Seitse aastat pärast käesoleva lepingu jõustumist || Kõigi hankijate teenuste ja ehitustööde hankelepingud ja kontsessioonid || Kõigi hankijate teenuste ja ehitustööde hankelepingud ja kontsessioonid || Käesoleva lepingu XVI-G, XVI-H ja XVI-i lisa 5. || Direktiivi 2004/17/EÜ muude elementide ühtlustamine ja rakendamine || Kaheksa aastat pärast käesoleva lepingu jõustumist || Kõigi kommunaalteenuste sektori hankijate teenuste ja ehitustööde hankelepingud || Kõigi kommunaalteenuste sektori hankijate teenuste ja ehitustööde hankelepingud || Käesoleva lepingu XVI-J ja XVI-K lisa ________________ XVI-C LISA EUROOPA PARLAMENDI JA NÕUKOGU DIREKTIIVI 2004/18/EÜ PÕHIELEMENDID[1] (2. ETAPP) I JAOTIS Mõisted ja üldpõhimõtted Artikkel 1 Mõisted (lõiked 1, 2, 8, 9, lõike 11 punktid a, b ja d, lõiked 12, 13, 14 ja 15) Artikkel 2 Lepingute sõlmimise põhimõtted Artikkel 3 Eri või ainuõiguste andmine: mittediskrimineerimisklausel II JAOTIS Riigihankelepingute suhtes kohaldatavad eeskirjad I PEATÜKK Üldsätted Artikkel 4 Ettevõtjad Artikkel 6 Konfidentsiaalsus II PEATÜKK Reguleerimisala 1. jagu — Piirmäärad Artikkel 8 Lepingud, mis on rohkem kui 50 % ulatuses ostja rahastatud Artikkel 9 Riigihankelepingute, raamlepingute ja dünaamiliste ostusüsteemide eeldatava kogumaksumuse arvutamise meetodid 2. jagu — Eriolukorrad Artikkel 10 Kaitse- ja julgeolekuvaldkonna riigihanked 3. jagu — Reguleerimisalast väljajäetud lepingud Artikkel 12 Vee-, energeetika-, transpordi- ja postisideteenuste sektori lepingud (alles pärast direktiivi 2004/17/EÜ põhisätete ühtlustamist) Artikkel 13 Konkreetsed erandid telekommunikatsiooni valdkonnas Artikkel 14 Salajased lepingud ja erilisi julgeolekumeetmeid nõudvad lepingud Artikkel 15 Rahvusvaheliste reeglite alusel sõlmitavad lepingud Artikkel 16 Konkreetsed erandid Artikkel 18 Ainuõiguse alusel sõlmitavad teenuste hankelepingud 4. jagu — Erikord Artikkel 19 Reserveeritud lepingud III PEATÜKK Teenuste riigihankelepingute sõlmimise kord Artikkel 20 II A lisas loetletud teenuste hankelepingud Artikkel 21 II B lisas loetletud teenuste hankelepingud Artikkel 22 II A ja II B lisas loetletud teenuseid hõlmavad segalepingud IV PEATÜKK Konkreetsed reeglid tehniliste kirjelduste ja lepingudokumentide kohta Artikkel 23 Tehnilised kirjeldused Artikkel 24 Variandid Artikkel 25 Allhanked Artikkel 26 Lepingute täitmise tingimused Artikkel 27 Maksude, keskkonnakaitse, töökaitsealaste sätete ja töötingimustega seotud kohustused V PEATÜKK Menetlused Artikkel 28 Avatud, piiratud ja läbirääkimistega menetluse ning konkurentidega peetavate dialoogide kasutamine Artikkel 30 Juhud, mille puhul on õigustatud väljakuulutamisega läbirääkimistega menetluse kasutamine Artikkel 31 Juhud, mille puhul on õigustatud väljakuulutamiseta läbirääkimistega menetluse kasutamine VI PEATÜKK Teavitamist ja läbipaistvust käsitlevad eeskirjad 1. jagu — Teadete avaldamine Artikkel 35 Teated: lõige 1 mutatis mutandis; lõige 2, lõike 4 esimene, kolmas ja neljas punkt Artikkel 36 Konkursikutsete avaldamise vorm ja viis: lõige 1; lõige 7 2. jagu — Tähtajad Artikkel 38 Osalemistaotluste ja pakkumuste laekumise tähtajad Artikkel 39 Avatud menetlus: tehnilised kirjeldused, täiendavad dokumendid ja teave 3. jagu — Teabe sisu ja edastamisvahendid Artikkel 40 Pakkumuse esitamise, dialoogis või läbirääkimistes osalemise kutsed Artikkel 41 Kandidaatide ja pakkujate teavitamine 4. jagu — Teabevahetus Artikkel 42 Teatamise kohta kehtivad eeskirjad VII PEATÜKK Menetluse läbiviimine 1. jagu – Üldsätted Artikkel 44 Osalejate sobivuse kontrollimine, nende valik ning lepingute sõlmimine 2. jagu — Kvalitatiivse valiku kriteeriumid Artikkel 45 Kandidaadi või pakkuja isiklik olukord Artikkel 46 Sobivus tegeleda kutsealase tööga Artikkel 47 Finants- ja majanduslik seisund Artikkel 48 Tehniline ja/või kutsealane suutlikkus Artikkel 49 Kvaliteedi tagamise standardid Artikkel 50 Keskkonnajuhtimise standardid Artikkel 51 Täiendavad dokumendid ja teave 3. jagu — Lepingu sõlmimine Artikkel 53 Lepingu sõlmimise kriteeriumid Artikkel 55 Ebanormaalselt madalad pakkumised Direktiivi 2004/18/EÜ LISAD I lisa Artikli 1 lõike 2 punktis b nimetatud tööde loetelu II lisa Artikli 1 lõike 2 punktis d nimetatud teenused II A lisa II B lisa V lisa Artiklis 7 nimetatud toodete loetelu seoses lepingute sõlmimisega riigikaitse valdkonnas V lisa Teatavate tehniliste kirjelduste määratlused VII lisa Teave, mis peab sisalduma teadetes VII A lisa Teave, mis peab sisalduma riigihankelepingute sõlmimise teadetes X lisa Pakkumuste, osalemistaotluste ning ideekonkursside kavade ja projektide elektrooniliseks vastuvõtmiseks vajalike seadmetega seotud nõuded ________________ XVI-D lisa NÕUKOGU DIREKTIIVI 89/665/EMÜ[2] MIDA ON MUUDETUD EUROOPA PARLAMENDI JA NÕUKOGU DIREKTIIVIGA 2007/66/EÜ, PÕHIELEMENDID[3] (2. ETAPP) Artikkel 1 Läbivaatamise korra reguleerimisala ja kättesaadavus Artikkel 2 Läbivaatamise korrale esitatavad nõuded Artikkel 2a Ooteaeg Artikkel 2b Ooteaja kohaldamise erandid Artikli 2b esimese lõigu punkt b Artikkel 2c Läbivaatamisnõude esitamise tähtajad Artikkel 2d Tühisus Lõike 1 punkt b lõiked 2 ja 3 Artikkel 2e Direktiivi rikkumised ja alternatiivsed karistused Artikkel 2f Tähtajad ________________ XVI-E lisa EUROOPA PARLAMENDI JA NÕUKOGU DIREKTIIVI 2004/17/EÜ PÕHIELEMENDID[4] (3. ETAPP) I JAOTIS Lepingutele ja ideekonkurssidele rakendatavad üldsätted I PEATÜKK Põhitingimused Artikkel 1 Mõisted (lõiked 2, 7, 9, 11, 12 ja 13) II PEATÜKK Hõlmatud tegevuste ja subjektide määratlemine 1. jagu - Subjektid Artikkel 2 Hankijad 2. jagu - Tegevused Artikkel 3 Gaas, soojusenergia ja elektrienergia Artikkel 4 Vesi Artikkel 5 Transporditeenused Artikkel 6 Postiteenused Artikkel 7 Nafta, gaasi, kivisöe ja teiste tahkekütuste leiukohtade uuringud või kaevandamine, sadamad ja lennuväljad Artikkel 9 Mitut tegevust hõlmavad lepingud III PEATÜKK Üldpõhimõtted Artikkel 10 Lepingute sõlmimise põhimõtted II JAOTIS Lepingute puhul kehtivad eeskirjad I PEATÜKK Üldsätted Artikkel 11 Ettevõtjad Artikkel 13 Konfidentsiaalsus II PEATÜKK Künnised ja kõrvalejätmise sätted 1. jagu - Künnised Artikkel 16 Lepingukünnised Artikkel 17 Meetodid lepingute, raamlepingute ja dünaamiliste hankesüsteemide eeldatava väärtuse arvutamiseks 2. jagu - Lepingud ja kontsessioonid ning erikorra alusel sõlmitavad lepingud 2. alajagu - Kõigi hankijate ja lepingutüüpide puhul kehtivad erandid Artikkel 19 Lepingud, mis sõlmitakse edasimüügi või rentimise kohta kolmandatele isikutele Artikkel 20 Lepingud, mis sõlmitakse muul eesmärgil kui direktiiviga reguleeritud tegevuse teostamiseks või sellise tegevuse teostamiseks kolmandas riigis: lõige 1 Artikkel 21 Lepingud, mis on salastatud või nõuavad erilisi julgeolekumeetmeid Artikkel 22 Rahvusvaheliste reeglite alusel sõlmitavad lepingud Artikkel 23 Sidusettevõtte, ühisettevõtte või ühisettevõttes osalust omava hankijaga sõlmitavad lepingud 3. alajagu - Kõigile hankijatele, kuid üksnes teenuste hankelepingute puhul kohaldatavad erandid Artikkel 24 Lepingud käesoleva direktiivi reguleerimisalast välja jäetud teenuste kohta Artikkel 25 Ainuõiguse alusel sõlmitavad teenuste hankelepingud 4. alajagu - Ainult teatavatele hankijatele kohaldatavad erandid Artikkel 26 Lepingud, mis teatavad hankijad sõlmivad vee hankimiseks ja elektrienergia või elektrienergia tootmiseks vajalike kütuste tarnimiseks III PEATÜKK Teenuste hankelepingute suhtes kohaldatavad eeskirjad Artikkel 31 XVII A lisas loetletud teenuste hankelepingud Artikkel 32 XVII B lisas loetletud teenuste hankelepingud Artikkel 33 Segateenuste hankelepingud XVII A lisas loetletud teenuste ja XVII B lisas loetletud teenuste kohta IV PEATÜKK Konkreetsed reeglid tehniliste kirjelduste ja lepingudokumentide kohta Artikkel 34 Tehnilised kirjeldused Artikkel 35 Tehniliste kirjelduste edastamine Artikkel 36 Variandid Artikkel 37 Allhanked Artikkel 39 Maksude, keskkonnakaitse, töökaitsealaste sätete ja töötingimustega seotud kohustused V PEATÜKK Menetlused Artikkel 40 (v.a lõike 3 punktid i ja l) Avatud, piiratud ja läbirääkimistega menetluse kasutamine VI PEATÜKK Eeskirjad avaldamise ja läbipaistvuse kohta 1. jagu - Teadete avaldamine Artikkel 41 Perioodilised eelteated ja teated kvalifitseerimissüsteemi olemasolu kohta Artikkel 42 Hankekuulutusena kasutatavad teated: lõiked 1 ja 3 Artikkel 43 Lepingu sõlmimise teated (v.a lõike 1 teine ja kolmas lõik) Artikkel 44 Teadete vorm ja avaldamisviis (v.a lõike 2 esimene lõik ja lõiked 4, 5 ja 7) 2. jagu - Tähtajad Artikkel 45 Osalemistaotluste ja pakkumiste vastuvõtmise tähtajad Artikkel 46 Avatud menetlus: tehnilised kirjeldused, täiendavad dokumendid ja teave Artikkel 47 Kutse esitada pakkumus või alustada läbirääkimisi 3. jagu - Teatamine ja teave Artikkel 48 Teatamise kohta kehtivad eeskirjad Artikkel 49 Kvalifitseerimise taotlejatele, kandidaatidele ja pakkujatele antav teave VII PEATÜKK Menetluse läbiviimine Artikkel 51 Üldsätted 1. jagu - Kvalifitseerimine ja kvalitatiivne valik Artikkel 52 Haldus-, tehniliste ja finantstingimuste ning sertifikaatide, katsetuste ja tõendite vastastikune tunnustamine Artikkel 54 Kvalitatiivse valiku tegemise kriteeriumid 2. jagu - Lepingu sõlmimine Artikkel 55 Lepingu sõlmimise kriteeriumid Artikkel 57 Ebanormaalselt madalad pakkumised Direktiivi 2004/17/EÜ LISAD XIII lisa Hanketeates avaldatav teave: A. Avatud menetlus B. Piiratud menetlus C. Läbirääkimistega menetlus XIV lisa Teave, mis avaldatakse teates kvalifitseerimissüsteemi olemasolust XV A lisa Teave, mis avaldatakse perioodilises eelteates XV B lisa Teave, mis avaldatakse teates perioodilise eelteate avaldamise kohta hankijaprofiilis, mida ei kasutata hankekuulutusena XVI lisa Teave, mis avaldatakse lepingu sõlmimise teates XVII A lisa Teenused artikli 31 tähenduses XVII B lisa Teenused artikli 32 tähenduses XX lisa Avaldamist puudutav teave XXI lisa Teatavate tehniliste kirjelduste määratlused XXIII lisa Artikli 59 lõikes 4 viidatud rahvusvahelise tööõiguse sätted XXIV lisa Pakkumuste, osalemistaotluste, kvalifitseerimistaotluste ja konkurssidel plaanide ning projektide elektrooniliseks vastuvõtmiseks ette nähtud seadmetele esitatavad nõuded ________________ XVI-F LISA NÕUKOGU DIREKTIIVI 92/13/EMÜ[5] MIDA ON MUUDETUD EUROOPA PARLAMENDI JA NÕUKOGU DIREKTIIVIGA 2007/66/EÜ, PÕHIELEMENDID[6] (3. ETAPP) Artikkel 1 Läbivaatamise korra reguleerimisala ja kättesaadavus Artikkel 2 Läbivaatamise korrale esitatavad nõuded Artikkel 2a Ooteaeg Artikkel 2b Ooteaja kohaldamise erandid Artikli 2b esimese lõigu punkt b Artikkel 2c Läbivaatamisnõude esitamise tähtajad Artikkel 2d Tühisus Lõike 1 punkt b Lõiked 2 ja 3 Artikkel 2e Direktiivi rikkumised ja alternatiivsed karistused Artikkel 2f Tähtajad ________________ XVI-G lisa EUROOPA PARLAMENDI JA NÕUKOGU DIREKTIIVI 2004/18/EÜ MUUD MITTEKOHUSTUSLIKUD ELEMENDID[7] (4. ETAPP) Käesolevas lisas nimetatud direktiivi 2004/18/EÜ sätted ei ole kohustuslikud, kuid ühtlustamiseks soovitatavad. Gruusia võib ühtlustada need elemendid käesoleva lepingu XVI-B lisas sätestatud ajakava raames. I JAOTIS Mõisted ja üldpõhimõtted Artikkel 1 Mõisted (lõiked: 5, 6, 7, 10 ja lõike 11 punkt c) II JAOTIS Riigihankelepingute suhtes kohaldatavad eeskirjad II PEATÜKK Reguleerimisala 2. jagu — Eriolukorrad Artikkel 11 Kesksete hankijate sõlmitud riigihankelepingud ja raamlepingud 4. jagu — Erikord Artikkel 19 Reserveeritud lepingud V PEATÜKK Menetlused Artikkel 29 Konkurentidega peetav dialoog Artikkel 32 Raamlepingud Artikkel 33 Dünaamilised hankesüsteemid Artikkel 34 Ehitustööde riigihankelepingud: subsideeritud elamuehitusprojektidega seotud erieeskirjad VI PEATÜKK Teavitamist ja läbipaistvust käsitlevad eeskirjad 1. jagu — Teadete avaldamine Artikkel 35 Teated: lõige 3 ja lõike 4 teine ja kolmas lõik VII PEATÜKK Menetluse läbiviimine 2. jagu — Kvalitatiivse valiku kriteeriumid Artikkel 52 Heakskiidetud ettevõtjate ametlikud nimekirjad ja sertifitseerimine avalik-õiguslike või eraõiguslike asutuste poolt 3. jagu — Lepingu sõlmimine Artikkel 54 Elektrooniliste oksjonite kasutamine ________________ XVI-H lisa EUROOPA PARLAMENDI JA NÕUKOGU DIREKTIIVI 2004/18/EÜ MUUD KOHUSTUSLIKUD ELEMENDID[8] (4. ETAPP) I JAOTIS Mõisted ja üldpõhimõtted Artikkel 1 Mõisted (lõiked: 3, 4 ja lõike 11 punkt e) II JAOTIS Riigihankelepingute suhtes kohaldatavad eeskirjad II PEATÜKK Reguleerimisala 3. jagu — Reguleerimisalast välja jäetud lepingud Artikkel 17 Teenuste kontsessioonid III JAOTIS Riiklike ehitustööde kontsessioonide kohta kehtivad eeskirjad I PEATÜKK Riiklike ehitustööde kontsessioone reguleerivad eeskirjad Artikkel 56 Reguleerimisala Artikkel 57 Erandid seoses reguleerimisalaga (v.a viimane lõik) Artikkel 58 Riiklike ehitustööde kontsessioonide teate avaldamine Artikkel 59 Tähtaeg Artikkel 60 Allhanked Artikkel 61 Täiendavate ehitustöölepingute sõlmimine kontsessionääriga II PEATÜKK Eeskirjad seoses kontsessionääride sõlmitud lepingutega, kui kontsessionäär on hankija Artikkel 62 Kohaldatavad eeskirjad III PEATÜKK Eeskirjad seoses kontsessionääride sõlmitud lepingutega, kui kontsessionäär ei ole hankija Artikkel 63 Teavitamiseeskirjad: piirmäär ja erandid Artikkel 64 Teate avaldamine Artikkel 65 Osalemistaotluste ja pakkumiste laekumistähtajad IV JAOTIS Ideekonkursse reguleerivad eeskirjad Artikkel 66 Üldsätted Artikkel 67 Reguleerimisala Artikkel 68 Erandid reguleerimisalast Artikkel 69 Teated Artikkel 70 Konkursikutsete avaldamise vorm ja viis Artikkel 71 Teabe edastamise vahendid Artikkel 72 Konkursil osalejate valik Artikkel 73 Žürii koosseis Artikkel 74 Žürii otsused Direktiivi 2004/18/EÜ LISAD VII B lisa Teave, mis peab sisalduma riiklike ehitustööde kontsessiooniteadetes VII C lisa Teave, mis peab sisalduma nende kontsessionääride ehitustöölepingute sõlmimise teadetes, kes ei ole hankijad VII D lisa Teave, mis peab sisalduma ideekonkursside teadetes ________________ XVI-I lisa NÕUKOGU DIREKTIIVI 89/665/EMÜ[9] MIDA ON MUUDETUD EUROOPA PARLAMENDI JA NÕUKOGU DIREKTIIVIGA 2007/66/EÜ, MUUD KOHUSTUSLIKUD ELEMENDID[10] (4. ETAPP) Artikkel 2b Ooteaja kohaldamise erandid Artikli 2b esimese lõigu punkt c Artikkel 2d Tühisus Artikli 2d esimese lõigu punkt c Lõige 5 ________________ XVI-J lisa EUROOPA PARLAMENDI JA NÕUKOGU DIREKTIIVI 2004/17/EÜ MUUD MITTEKOHUSTUSLIKUD ELEMENDID[11] (5. ETAPP) Käesolevas lisas nimetatud direktiivi 2004/18/EÜ sätted ei ole kohustuslikud, kuid ühtlustamiseks soovitatavad. Gruusia võib ühtlustada need elemendid käesoleva lepingu XVI-B lisas sätestatud ajakava raames. I JAOTIS Lepingutele ja ideekonkurssidele rakendatavad üldsätted I PEATÜKK Põhitingimused Artikkel 1 Mõisted (lõiked 4, 5, 6 ja 8) II JAOTIS Lepingute puhul kehtivad eeskirjad I PEATÜKK Üldsätted Artikkel 14 Raamlepingud Artikkel 15 Dünaamilised hankesüsteemid 2. jagu - Lepingud ja kontsessioonid ning erikorra alusel sõlmitavad lepingud 5. alajagu - Erikorra alusel sõlmitavad lepingud, sätted kesksete hankijate kohta ja üldmenetlus otsese konkurentsi tingimustes Artikkel 28 Reserveeritud lepingud Artikkel 29 Kesksete hankijate sõlmitavad lepingud ja raamlepingud V PEATÜKK Menetlused Artikli 40 lõike 3 punktid i ja l VI PEATÜKK Eeskirjad avaldamise ja läbipaistvuse kohta 1. jagu - Teadete avaldamine Artikkel 42 Hankekuulutusena kasutatavad teated: lõige 2 Artikkel 43 Lepingu sõlmimise teated (ainult lõike 1 teine ja kolmas lõik) VII PEATÜKK Menetluse läbiviimine 2. jagu - Lepingu sõlmimine Artikkel 56 Elektrooniliste oksjonite kasutamine Direktiivi 2004/17/EÜ LISAD XIII lisa Hanketeates avaldatav teave: D. Dünaamilise hankesüsteemi puhul kasutatav lihtsustatud hanketeade ________________ XVI-K lisa NÕUKOGU DIREKTIIVI 92/13/EMÜ[12] MIDA ON MUUDETUD EUROOPA PARLAMENDI JA NÕUKOGU DIREKTIIVIGA 2007/66/EÜ, MUUD ELEMENDID[13] (5. ETAPP) Artikkel 2b Ooteaja kohaldamise erandid Artikli 2b esimese lõigu punkt c Artikkel 2d Tühisus Artikli 2d esimese lõigu punkt c Lõige 5 ________________ XVI-L lisa EUROOPA PARLAMENDI JA NÕUKOGU DIREKTIIVI 2004/18/EÜ SÄTTED[14] MILLE SUHTES ÜHTLUSTAMISNÕUE EI KEHTI Käesolevas lisas loetletud sätete suhtes ühtlustamisnõue ei kehti. II JAOTIS Riigihankelepingute suhtes kohaldatavad eeskirjad I PEATÜKK Üldsätted Artikkel 5 Maailma Kaubandusorganisatsiooni raames sõlmitud lepingutega seotud tingimused VI PEATÜKK Teavitamist ja läbipaistvust käsitlevad eeskirjad 1. jagu — Teadete avaldamine Artikkel 36 Konkursikutsete avaldamise vorm ja viis: lõiked 2, 3, 4, 5, 6 ja 8 Artikkel 37 Vabatahtlik avaldamine 5- jagu — Aruanded Artikkel 43 Aruannete sisu V JAOTIS Statistiliste andmete esitamise kohustus, täitevvolitused ja lõppsätted Artikkel 75 Statistiliste andmete esitamise kohustus Artikkel 76 Statistiliste aruannete sisu Artikkel 77 Nõuandekomitee Artikkel 78 Piirmäärade läbivaatamine Artikkel 79 Muudatused Artikkel 80 Rakendamine Artikkel 81 Järelevalvemehhanismid Artikkel 82 Kehtetuks tunnistamine Artikkel 83 Jõustumine Artikkel 84 Adressaadid Direktiivi 2004/18/EÜ LISAD III lisa Artikli 1 lõike 9 teises lõigus nimetatud avalik-õiguslike isikute ja nende kategooriate loetelu IV lisa Keskvalitsusasutused VIII lisa Avaldamist puudutav teave IX lisa Registrid IX A lisa Ehitustööde riigihankelepingud IX B lisa Asjade riigihankelepingud IX C lisa Teenuste riigihankelepingud XI lisa Ülemineku- ja kohaldamistähtajad (Artikkel 80) XII lisa Vastavustabel ________________ XVI-M lisa EUROOPA PARLAMENDI JA NÕUKOGU DIREKTIIVI 2004/17/EÜ SÄTTED[15] MILLE SUHTES ÜHTLUSTAMISNÕUE EI KEHTI Käesolevas lisas loetletud sätete suhtes ühtlustamisnõue ei kehti. I JAOTIS Lepingutele ja ideekonkurssidele rakendatavad üldsätted II PEATÜKK Hõlmatud tegevuste ja subjektide määratlemine 2. jagu - Tegevused Artikkel 8 Hankijate loendid II JAOTIS Lepingute puhul kehtivad eeskirjad I PEATÜKK Üldsätted Artikkel 12 Maailma Kaubandusorganisatsiooniga sõlmitud kokkulepete tingimused 2. jagu - Lepingud ja kontsessioonid ning erikorra alusel sõlmitavad lepingud 1. alajagu Artikkel 18 Kontsessioonid ehitustöödele ja teenustele 2. alajagu - Kõigi hankijate ja lepingutüüpide puhul kehtivad erandid Artikkel 20 Lepingud, mis sõlmitakse muul eesmärgil kui direktiiviga reguleeritud tegevuse teostamiseks või sellise tegevuse teostamiseks kolmandas riigis: lõige 2 5. alajagu - Erikorra alusel sõlmitavad lepingud, sätted kesksete hankijate kohta ja üldmenetlus otsese konkurentsi tingimustes Artikkel 27 Erikorra alusel sõlmitavad lepingud Artikkel 30 Tegevuse otsesele konkurentsile avatuse kindlakstegemise menetlus IV PEATÜKK Konkreetsed reeglid tehniliste kirjelduste ja lepingudokumentide kohta Artikkel 38 Lepingute täitmise tingimused VI PEATÜKK Eeskirjad avaldamise ja läbipaistvuse kohta 1. jagu - Teadete avaldamine Artikkel 44 Teadete vorm ja avaldamisviis (ainult lõike 2 esimene lõik ja lõiked 4, 5 ja 7) 3. jagu - Teatamine ja teave Artikkel 50 Lepingute sõlmimise kohta säilitatav teave VII PEATÜKK Menetluse läbiviimine 3. jagu - Kolmandatest riikidest pärinevaid tooteid sisaldavad pakkumised ja suhted nende riikidega Artikkel 58 Kolmandatest riikidest pärinevaid tooteid sisaldavad pakkumused Artikkel 59 Suhted kolmandate riikidega ehitustööde, asjade ja teenuste hankelepingute alal IV JAOTIS Statistiliste andmete esitamise kohustus, täitevvolitused ja lõppsätted Artikkel 67 Statistiliste andmete esitamise kohustus Artikkel 68 Nõuandekomitee Artikkel 69 Piirmäärade läbivaatamine Artikkel 70 Muudatused Artikkel 71 Direktiivi rakendamine Artikkel 72 Järelevalvemehhanismid Artikkel 73 Kehtetuks tunnistamine Artikkel 74 Jõustumine Artikkel 75 Adressaadid Direktiivi 2004/17/EÜ LISAD I lisa Hankijad gaasi või soojusenergia transpordi või jaotuse sektorites II lisa Hankijad elektrienergia tootmise, ülekande või jaotuse sektorites III lisa Hankijad joogivee tootmise, transpordi või jaotuse sektorites IV lisa Raudteeteeninduse sektori hankijad V lisa Linnarongi-, trammi-, trollibussi- või bussiteeninduse sektori hankijad VI lisa Hankijad postiteenuste sektoris VII lisa Hankijad nafta või gaasi leiukohtade uuringute ja kaevandamise sektorites VIII lisa Hankijad kivisöe ja muude tahkete kütuste leiukohtade uuringute ja kaevandamise sektorites IX lisa Meresadama-, siseveesadama- või muu terminalivarustuse sektori hankijad X lisa Lennujaamaseadmete valdkonna hankijad XI lisa Artikli 30 lõikes 3 viidatud ühenduse õigusaktide loend XII lisa Artikli 1 lõike 2 punktis b toodud tegevuste loend XXII lisa Artiklis 45 toodud tähtaegade koondtabel XXV lisa Ülevõtmis- ja kohaldamistähtajad XXVI lisa Vastavustabel ________________ XVI-N lisa NÕUKOGU DIREKTIIVI 89/665/EMÜ[16], MIDA ON MUUDETUD EUROOPA PARLAMENDI JA NÕUKOGU DIREKTIIVIGA 2007/66/EÜ, SÄTTED[17] MILLE SUHTES ÜHTLUSTAMISNÕUE EI KEHTI Käesolevas lisas loetletud sätete suhtes ühtlustamisnõue ei kehti. Artikkel 2b Ooteaja kohaldamise erandid Artikli 2b esimese lõigu punkt a Artikkel 2d Tühisus Artikli 2d esimese lõigu punkt a Lõige 4 Artikkel 3 Korrektiivmeetmed Artikkel 3 a Vabatahtliku eelneva avalikustamisteate sisu Artikkel 3b Komiteemenetlus Artikkel 4 Rakendamine Artikkel 4 a Läbivaatamine ________________ XVI-O lisa NÕUKOGU DIREKTIIVI 92/13/EMÜ[18], MIDA ON MUUDETUD EUROOPA PARLAMENDI JA NÕUKOGU DIREKTIIVIGA 2007/66/EÜ, SÄTTED[19] MILLE SUHTES ÜHTLUSTAMISNÕUE EI KEHTI Käesolevas lisas loetletud sätete suhtes ühtlustamisnõue ei kehti. Artikkel 2b Ooteaja kohaldamise erandid Artikli 2b esimese lõigu punkt a Artikkel 2d Tühisus Artikli 2b esimese lõigu punkt a Lõige 4 Artikkel 3 a Vabatahtliku eelneva avalikustamisteate sisu Artikkel 3b Komiteemenetlus Artikkel 8 Korrektiivmeetmed Artikkel 12 Rakendamine Artikkel 12 a Läbivaatamine ________________ XVI-P lisa GRUUSIA KOOSTÖÖVALDKONDADE SOOVITUSLIK NIMEKIRI Gruusia valitsusasutustes riigihangetega tegelevate ametnike koolitamine nii liidus kui ka Gruusias; Riigihangetes osalemisest huvitatud tarnijate koolitamine; Riigihangete valdkonna parimaid tavasid ja reguleerivaid eeskirju käsitleva teabe ja kogemuste vahetamine; Riigihankeid käsitleva veebisaidi funktsionaalsuse suurendamine ning riigihangete järelevalvesüsteemi loomine; ELi konsultatsioonid ja metoodiline abi riigihangetega seotud kaasaegse elektroonilise tehnoloogia rakendamiseks; Selliste ametiasutuste tugevdamine, mille ülesandeks on poliitika sidususe tagamine kõigis riigihangetega seotud valdkodades ning hankijate otsuste erapooletu kaalumine (läbivaatamine). (vrd käesoleva lepingu artikli 143 lõige 2) ________________ [1] Euroopa parlamendi ja nõukogu direktiiv 2004/18/EÜ, 31. märts 2004, ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta. [2] Nõukogu direktiiv 89/665/EMÜ, 21. detsember 1989, riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta [3] Euroopa Parlamendi ja nõukogu direktiiv 2007/66/EÜ, 11. detsember 2007, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas. [4] Euroopa parlamendi ja nõukogu direktiiv 2004/17/EÜ, 31. märts 2004, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused. [5] Nõukogu Direktiiv 92/13/EMÜ, 25. veebruar 1992, veevarustus-, energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta. [6] Euroopa Parlamendi ja nõukogu direktiiv 2007/66/EÜ, 11. detsember 2007, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas. [7] Euroopa Parlamendi ja nõukogu direktiiv 2004/18/EÜ, 31. märts 2004, ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta. [8] Euroopa Parlamendi ja nõukogu direktiiv 2004/18/EÜ, 31. märts 2004, ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta. [9] Nõukogu direktiiv 89/665/EMÜ, 21. detsember 1989, riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta. [10] Euroopa Parlamendi ja nõukogu direktiiv 2007/66/EÜ, 11. detsember 2007, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas. [11] Euroopa parlamendi ja nõukogu direktiiv 2004/17/EÜ, 31. märts 2004, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused. [12] Nõukogu direktiiv 92/13/EMÜ, 25. veebruar 1992, veevarustus-, energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta. [13] Euroopa Parlamendi ja nõukogu direktiiv 2007/66/EÜ, 11. detsember 2007, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas. [14] Euroopa Parlamendi ja nõukogu direktiiv 2004/18/EÜ, 31. märts 2004, ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta. [15] Euroopa parlamendi ja nõukogu direktiiv 2004/17/EÜ, 31. märts 2004, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused. [16] Nõukogu direktiiv 89/665/EMÜ, 21. detsember 1989, riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta. [17] Euroopa Parlamendi ja nõukogu direktiiv 2007/66/EÜ, 11. detsember 2007, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas. [18] Nõukogu direktiiv 92/13/EMÜ, 25. veebruar 1992, veevarustus-, energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta. [19] Euroopa Parlamendi ja nõukogu direktiiv 2007/66/EÜ, 11. detsember 2007, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas. XXII LISA MAKSUSTAMINE Gruusia kohustub alljärgnevas ajaraamistikus järk-järgult ühtlustama oma õigusaktid järgmiste ELi ja rahvusvaheliste õigusaktidega: Kaudne maksustamine Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi Direktiivi kohaldatakse järgmiste eranditega: – Käibemaksu kohaldamisala: artikli 2 lõike 1 punkt b, artikli 2 lõige 2 ning artiklid 3 ja 4; – Territoriaalne reguleerimisala: kogu jaotis: artiklid 5–8; – Maksukohustuslased: artikli 9 lõige 2; – Maksustatavad tehingud: artiklid 17 ja 20–23; – Maksustamise koht: artiklid 33, 34 ja 35, artikli 36 lõige 2, artiklid 37, 40, 41 ja 42, artikli 43 lõige 2, artiklid 50, 51, 52 ja 57; – Maksustatav teokoosseis ja käibemaksu sissenõutavus: artiklid 67, 68 ja 69; – Maksustatav väärtus: kaupade ühendusesisene soetamine artiklid 83 ja 84; – Maksumäär: artiklid 100 ja 101 ning teatavatele liikmesriikidele kehtestatud erandid: artiklid 104–129; – Maksuvabastused: ühendusesiseste tehingutega seotud maksuvabastused: artiklid 138–142; impordi maksuvabastused: artikli 143 lõike 1 punkt d ja artikkel 145; ekspordi maksuvabastused: artikli 146 lõike 1 punkt b; rahvusvaheliste vedude maksuvabastused artikkel 149 ja artikli 150 lõige 1; rahvusvahelise kaubandusega seotud tehingute maksuvabastused: artiklid 162, 164, 165 ja 166; – Mahaarvamine: artikli 171 lõige 1 ja artikkel 172; – Kohustused: artiklid 195, 196, 197, 200, 209, 210, artikli 213 lõige 2, artikli 214 lõige 1, välja arvatud artikli 214 lõike 1 punkt a ja artikkel 216; – Arved: artikkel 237; – Arvepidamine: artiklid 243, 245 ja 249; – Deklaratsioonid: artiklid 253, 254, 257, 258 ja 259; – Koondaruanded: artiklid 262–270; – Teatud impordi- ja eksporditoimingutega seotud kohustused: artiklid 274–280; – Erikorrad: artiklid 293 ja 294 ning 344–356; e-teenuste erikord: artiklid 357369; – Teatavatele liikmesriikidele kehtestatud erandid: artiklid 370–396; – Muud sätted: artiklid 397–400; – Lõppsätted: artiklid 402–414. Ajakava: see direktiiv, välja arvatud eespool loetletud erandid, rakendatakse viie aasta jooksul alates käesoleva lepingu jõustumisest. Gruusial on õigus teha erand kaupadele ja teenustele, millele käesoleva lepingu jõustumise ajal juba kehtib Gruusia maksuseadustiku alusel tehtud erand. Nõukogu direktiiv 2011/64/EL, 21. juuni 2011, tubakatoodetele kohaldatava aktsiisi struktuuri ja määrade kohta Ajakava: direktiiv rakendatakse viie aasta jooksul alates käesoleva lepingu jõustumisest, välja arvatud artikli 7 lõige 2, artiklid 8, 9, 10, 11 ja12, artikli 14 lõige 1, artikli 14 lõige 2, artikli 14 lõige 4 ning artiklid 18 ja 19, mille rakendamise ajakava ettepanek esitatakse assotsieerimisnõukogule ühe aasta jooksul alates käesoleva lepingu jõustumisest, võttes arvesse Gruusia vajadust võidelda salakaubaveo vastu ja kaitsta oma maksutulu. Nõukogu direktiiv 2007/74/EÜ, 20. detsember 2007, kolmandatest riikidest saabuvate reisijate imporditava kauba käibemaksust ja aktsiisist vabastamise kohta Kohaldatakse direktiivi järgmist jagu: – 3. jagu koguseliste piirangute kohta Ajakava: need direktiivi sätted rakendatakse kolme aasta jooksul alates käesoleva lepingu jõustumisest. Nõukogu direktiiv 92/83/EMÜ, 19. oktoober 1992, alkoholi ja alkohoolsete jookide aktsiisimaksude struktuuri ühtlustamise kohta Ajakava: direktiiv rakendatakse kolme aasta jooksul alates käesoleva lepingu jõustumisest. Gruusial on õigus vabastada aktsiisimaksust kanged alkohoolsed joogid, mida eraisikud toodavad väikestes kogustes koduseks tarbimiseks ning mis ei ole ette nähtud turustamiseks. Nõukogu direktiiv 2003/96/EÜ, 27. oktoober 2003, millega korraldatakse ümber energiatoodete ja elektrienergia maksustamise ühenduse raamistik Ajakava: see direktiiv, välja arvatud selle 1. lisa, rakendatakse viie aasta jooksul alates käesoleva lepingu jõustumisest. Nõukogu direktiiv 2008/118/EÜ, 16. detsember 2008, mis käsitleb aktsiisi üldist korda Kohaldatakse direktiivi järgmist artiklit: – artikkel 1 Ajakava: need direktiivi sätted rakendatakse kahe aasta jooksul alates käesoleva lepingu jõustumisest. Nõukogu kolmeteistkümnes direktiiv 86/560/EMÜ, 17. november 1986, kumuleeruvate käibemaksudega seotud liikmesriikide õigusaktide ühtlustamise kohta — ühenduse territooriumil registreerimata maksukohustuslastele käibemaksu tagastamise kord Ajakava: direktiiv rakendatakse kolme aasta jooksul alates käesoleva lepingu jõustumisest. ________________ XXIII LISA STATISTIKA Käesoleva lepingu V jaotise „Majanduskoostöö” 4. peatüki „Statistika” artiklis 291 osutatud ELi statistikaõigusaktid loetletakse iga-aastases statistikanõuete kogumikus, mida lepinguosalised käsitavad käesoleva lepingu lisana. Statistikanõuete kogumik on elektroonne ja selle uusim elektroonne versioon on kättesaadav Eurostati veebilehel http://epp.eurostat.ec.europa.eu. ________________